﻿ROMÂNIA CURTEA DE A P E L P L O I E Ş T I SECŢIA CIVILĂ ŞI PENTRU CAUZE CU MINORI ŞI DE FAMILIE DOSAR NR( ) D E C I Z I A NR 825 Şedinţa publică din data de 3 noiembrie 2009 Preşedinte - ( ) ( ) Judecători – ( ) ( ) - ( ) ( ) Grefier - ( ) ( ) E Pe rol fiind judecarea recursului declarat de pârâtul P O , domiciliat în M,( ), judeţul P, împotriva deciziei civile nr 461/15 iunie 2009 pronunţată de T r i b u n a l u l P r a h o v a, în contradictoriu cu reclamanta P M F , domiciliată în comuna E , sat E , nr 7, judeţul P şi autorităţile tutelare CONSILIUL LOCAL E , CONSILIUL LOCAL M La apelul nominal făcut în şedinţa publică a răspuns recurentul pârât P O personal, lipsind intimata reclamantă P M F şi intimatele autorităţi tutelare – Consiliul Local E şi Consiliul Local M Procedura îndeplinită Cererea de recurs este timbrată cu suma de 3,00 lei reprezentând taxă judiciară de timbru conform chitanţei ( )/2 09 2009 şi timbru judiciar în valoare de 5 lei, care au fost anulate şi ataşate la dosar S-a făcut referatul cauzei de către grefierul de şedinţă, după care : Recurentul pârât P O , având cuvântul, depune în faţa instanţei o declaraţie notarială autentificată din data de 14 09 2009, însoţită de copie cărţii de identitate, a numitului T O , concubinului intimatei reclamante şi arată că nu mai are alte cereri de formulat Curtea consideră cauza în stare de judecată şi acordă cuvântul recurentului pârât în susţinerea recursului Recurentul pârât P O solicită admiterea recursului, astfel cum a fost formulat prin motivele depuse la dosar şi încredinţarea minorului spre creştere şi educare Arată recurentul pârât că în cauză s-au pronunţat hotărâri nelegale , la data de 30 mai 2009 s-a deplasat la domiciliu reclamantei să ia minorul , dar aceasta a ameninţat că se omoară şi ea şi copilul La solicitarea instanţei , recurentul face precizarea că , în prezent, minorul se află în întreţinerea acestuia Solicită admiterea recursului, în sensul admiterii cererii de încredinţare a minorului spre creştere şi educare C U R T E A : Deliberând asupra recursului civil de faţă, reţine următoarele : Prin cererea înregistrată pe rolul J u d e c ă t o r i e i M i z i l sub nr( ), reclamanta P M F a chemat în judecată pe pârâtul P O , solicitând instanţei să pronunţe o hotărâre prin care să dispună desfacerea căsătoriei încheiată la data de 13 noiembrie 2004, din vina exclusivă a pârâtului, reluarea de către reclamantă a numelui de familie avut anterior căsătoriei acela de E , încredinţarea spre creştere şi educare a minorului B – E , născut la data de 28 februarie 2005, reclamantei şi obligarea pârâtului la plata pensiei de întreţinere în favoarea minorului În motivarea acţiunii, reclamanta a arătat că s-a căsătorit cu pârâtul la data de 13 11 1004, având ultimul domiciliu în M, la locuinţa părinţilor acestuia, din căsătoria lor rezultând minorul B E A mai precizat reclamanta că s-a despărţit ultima dată, în fapt, la 15 07 2008 când a părăsit domiciliul conjugal, iar anterior soţii au mai fost despărţiţi în fapt de 5 ori, menţionând că relaţia lor de căsătorie s-a deteriorat treptat, datorită implicării şi influenţelor mamei şi surorii pârâtului cu care locuiau împreună şi care, au făcut ca pârâtul să aibă un comportament din ce în ce mai agresiv verbal faţă de ea, adresându-i jigniri fără motiv, a fost lovită şi, în final, i-a cerut să părăsească domiciliul conjugal A mai menţionat reclamanta că în ultima perioadă a fost în permanenţă intimidată, discreditată şi certată de ceilalţi membri ai familiei pârâtului, situaţie pe care nu a mai putut-o suporta, astfel încât, la plecarea ei din domiciliu părinţilor pârâtului, acesta a refuzat să-i dea copilul şi refuză şi în prezent, motiv pentru care solicită încredinţarea minorului ei spre creştere şi educare, dat fiind vârsta acestuia de 3 ani, afectivitatea faţă de ea şi condiţiile de locuit In raport de susţinerile reclamantei, pârâtul a formulat în baza disp art 115-118 c pr civ , întâmpinare prin care a arătat că motivele inserate în cererea de chemare în judecată, nu sunt reale, reclamanta fiind cea care nu-şi îndeplinea îndatoririle de soţie şi mamă, nu făcea menajul şi pleca deseori din domiciliul conjugal pentru a întreţine relaţii intime cu alţi bărbaţi (J de la B, Ş E din comuna D , etc) chiar şi în prezenţa mamei lui făcând diferite scene nepotrivite, fiind surprinsă în timp ce se săruta cu alţi bărbaţi A mai arătat pârâtul că încă din anul 2004 când s-au căsătorit i-a făcut impresia că este bolnavă psihic, pentru că făcea crize repetate, avea comportări de om nesănătos, a fost surprinsă în Gara CFR P Sud atrăgând bărbaţi pentru a practica cu ei raporturi sexuale şi când a dus-o la medic i-a dat trimitere către psihiatrie, dar nu a vrut să se prezinte A menţionat pârâtul că era o mamă neglijentă, nu hrănea copilul, lăsa mâncarea să se ardă pe maşina de gătit şi că la locuinţa sa nu are condiţii necesare creşterii şi îngrijirii copilului, este o mamă denaturată, mama sa este bolnavă reumatică, se deplasează cu greutate, iar bunica sa de 99 ani este senilă şi că reclamanta nu este statornică, pleacă des şi fără să spună unde şi că i-a dat mesaj pe telefon că doreşte să divorţeze de el pentru a nu-l mai chinui Prin întâmpinare, pârâtul a mai arătat că locuieşte cu părinţii săi şi cu cele 2 surori ale sale, are camera lui şi a copilului şi acces la bucătărie, fiind ajutat în creşterea minorului care tot timpul a fost îngrijit de ei şi sunt foarte ataşaţi de acesta şi el de ei Pârâtul a mai arătat că reclamanta neglija copilul în sensul că dormea mai mult ca acesta cu câteva ore, timp în care era nesupravegheat şi, în acest fel, i se punea în pericol sănătatea şi chiar viaţa, putând să se accidenteze, locuinţa fiind la etaj şi scările din metal, iar la vârsta lui de 3 ani nu le putea urca singur Pe calea cererii reconvenţionale, pârâtul a solicitat desfacerea căsătoriei soţilor din vina exclusivă a reclamantei, încredinţarea acestuia spre creştere şi educare a minorului B E , născut la 28 07 2005, ca şi reluarea de către reclamantă a numelui avut anterior căsătoriei, acela de E În urma probelor administrate în cauză, la solicitarea părţilor, cu înscrisuri, martori şi referate de anchetă socială la domiciliile soţilor, J u d e c ă t o r i a M i z i l a pronunţat sent civ nr 134/21 01 2009 prin care a admis în parte atât acţiunea formulată de reclamantă, cât şi cererea reconvenţională formulată de pârât, în sensul desfacerii căsătoriei părţilor din culpa comună, a reluării numelui de familie avut de reclamantă anterior încheierii căsătoriei, acela de E , încredinţării minorului B E ns la data de 28 07 2005, spre creştere şi educare, reclamantei şi obligării pârâtului la plata unei pensii lunare de întreţinere, în favoarea acestuia, în cuantum de 120 lei Pentru a pronunţa această soluţie, instanţa de fond a reţinut că între părţi au apărut neînţelegeri pe fondul influenţei familiei pârâtului, care, la rândul său, o insulta şi lovea pe reclamantă, dar şi a faptului că mama acesteia, nu i-a dat mai multă zestre şi nu a făcut nunta celor doi soţi Prima instanţă a mai constatat că la rândul său, reclamanta părăsea deseori domiciliul conjugal, de fiecare dată, pârâtul era cel care a convins-o să reia convieţuirea In acest context, instanţa a concluzionat că relaţiile de familie sunt grav vătămate, ambele părţi făcându-se vinovate de destrămarea căsniciei In ceea ce priveşte capătul de cerere privind încredinţarea minorului B -E , prima instanţa a avut în vedere interesul superior al acestuia, copil ce are nevoie de îngrijirea şi atenţia mamei sale, susţinerea pârâtului în sensul că reclamanta ar suferi de o boală psihică, nu a fost dovedită Astfel, s-a dispus încredinţarea minorului spre creştere şi educare reclamantei, cu obligaţia corelativa a pârâtului de a contribui la cheltuielile legate de întreţinerea acestuia, în funcţie de veniturile sale Impotriva sentinţei instanţei de fond a declarat apel , în termen legal, pârâtul P O , care a arătat că din depoziţiile martorilor audiaţi,a rezultat că reclamanta a părăsit în repetate rânduri domiciliul comun, fără a-l lua şi pe minor, că întreţinea relaţii intime cu alţi bărbaţi, prima instanţă neţinând seama că minorul a fost întreţinut continuu de pârât, care este încadrat în muncă, şi membrii familiei acestuia Dezvoltând motivele de apel, pârâtul a învederat, că nu corespunde realităţii, împrejurarea că ar fi împiedicat-o pe reclamanta să-l vadă pe minor, câtă vreme, chiar aceasta, nu a venit să-l viziteze şi nu a contribuit la creşterea acestuia, manifestând dezinteres pe întreg parcursul convieţuirii, faţă de copil Pârâtul a solicitat admiterea apelului şi încredinţarea minorului B E , către el, fără ca intimata să fie obligată la plata unei pensii de întreţinere T r i b u n a l u l P r a h o v a, prin decizia civilă nr 461 din 15 iunie 2009 , a respins ca nefondat apelul declarat de apelantul-pârât P O , şi a luat act ca intimata nu a solicitat cheltuieli de judecata Pentru a decide astfel, tribunalul a reţinut că potrivit disp art 42 al 1 C fam „instanţa judecătorească va hotărî, odată cu pronunţarea divorţului, căruia dintre părinţi vor fi încredinţaţi copiii minori In acest scop, instanţa va asculta părinţii şi autoritatea tutelara şi, ţinând seama de interesele copiilor, pe care de asemenea îi va asculta, daca au împlinit vârsta de 10 ani, va hotărî, pentru fiecare dintre copii, dacă va fi încredinţat tatălui sau mamei ” Astfel, din probatoriile administrate în cauză, respectiv înscrisurile depuse la dosar, s-a reţinut că din căsătoria părţilor încheiata la data de 13 11 2004, a rezultat minorul B E născut la data de 28 07 2005 Martora E H audiată la solicitarea reclamantei a arătat că soţii nu au beneficiat de intimitatea necesara unui cuplu tânăr, întrucât a existat o influenţă din partea familiei pârâtului, fapt ce a condus la apariţia unor tensiuni, culminând cu despărţirea în fapt a părţilor Aceeaşi martora a mai arătat că părţile au mai fost separate în fapt, însă, reclamanta nu a putut lua copilul, existând şi situaţii când pârâtul îi adresa cuvinte jignitoare, ori exercita violenţe fizice asupra soţiei sale Si martora E O , audiată de asemenea la solicitarea reclamantei a arătat că părţile s-au separat de mai multe ori în fapt, de fiecare dată, reclamanta a povestit că a fost lovită de soţul său, dar şi că surorile acestuia o certau A mai arătat martora că, la ultima despărţire în fapt, reclamanta a încercat să îl ia pe minor, însă familia pârâtului nu a fost de acord cu acest fapt, cu precizarea că aceasta nu a suferit de nicio boală psihică Ambele martore au arătat că reclamantei i se poate încredinţa minorul spre creştere şi educare, fiind ajutată şi de către mama sa, copilul fiind deosebit de legat afectiv de reclamantă In ceea ce priveşte depoziţiile martorilor audiaţi la solicitarea pârâtului, respectiv surorile acestuia, N B şi F N , tribunalul a interpretat şi apreciat cu rezerve referitor la forţa probantă a acestora, având în vedere că ambele au arătat că nu vorbesc cu reclamanta, nefiind în relaţii de duşmănie cu aceasta, însă, gradul de subiectivism a fost evident, transparând prin însuşi conţinutul depoziţiilor Astfel, a fost greu de crezut că un copil, chiar şi la vârsta de 3 ani şi 4 luni, chiar în condiţiile mai multor separări în fapt ale părinţilor, nu ar mai putea-o recunoaşte, astfel cum a pretins prima martora, pe mama sa alături de care a crescut şi a învăţat primii paşi în viaţă, câtă vreme pârâtul şi familia acestuia au împiedicat-o pe reclamanta să ia copilul în actualul său domiciliu şi să-l poată astfel îngriji, nefiind contestată împrejurarea că minorul manifesta ataşament şi faţă de tatăl său Este cunoscut faptul că la încredinţarea minorului, unuia dintre părinţi, trebuia avut în vedere interesul superior al acestuia, interes determinat de o serie de factori, precum vârsta fragedă a acestuia de circa 4 ani, afecţiunea copilului faţă de părinţii săi, dar şi al acestora faţă de copil, relaţiile fiecărui părinte cu copilul, anterior desfacerii căsătoriei, posibilităţile materiale ale fiecăruia dintre foştii soţi, etc In speţă, dată fiind vârsta copilului de numai 4 ani, a fost în interesul acestuia să fie încredinţat spre creştere şi educare mamei reclamante, care îi poate asigura o supraveghere permanentă şi corespunzătoare, un program alimentar adaptat vârstei şi cerinţelor de sănătate ale copilului, referatul de anchetă sociala efectuat la domiciliul părinţilor reclamantei, arătând că aceasta locuieşte împreună cu părinţii săi E N şi E H , în imobilul proprietatea acestora, formată din 5 camere de locuit, bine întreţinute şi îngrijite, beneficiind de toate utilităţile, inclusiv de apă potabilă curentă, spre deosebire de imobilul în care locuieşte pârâtul unde apa nu poate fi scoasă de la fântâna din curte, ci, este adusă de la vecini, fapt ce a rezultat din depoziţia martorei F N Aşa fiind, s-a apreciat că în mod corect instanţa de fond a dispus, raportat la criteriile menţionate în precedent şi împrejurările de fapt descrise, că minorul B E rezultat din căsătoria părţilor, să fie încredinţat spre creştere şi educare, intimatei reclamante, dându-se astfel eficienţă principiului interesului superior al copilului Pentru considerentele arătate, tribunalul a respins apelul ca nefondat şi, în baza dispoziţiilor art 296 c pr civ a păstrat în tot sentinţa atacată Instanţa a lua act de susţinerea intimatei, în sensul că nu a solicitat cheltuieli de judecata Împotriva susmenţionatei decizii a declarat recurs în termen legal pârâtul , considerând-o nelegală şi netemeinică, întrucât i s-a încălcat dreptul la apărare prin respingerea cererii de amânare în vederea angajării unui apărător , că în acest fel a fost lipsit de beneficiul căii de atac a apelului , solicitând a i se încredinţa spre creştere şi educare minorul ,cu menţiunea că nu solicită plata pensiei de întreţinere din partea intimatei Examinând decizia atacată, prin prisma criticilor formulate , a actelor şi lucrărilor dosarului ,Curtea constată că recursul de faţă este nefondat, urmând a fi respins ca atare pentru considerentele ce se vor arăta în continuare astfel : Împotriva sentinţei pronunţată de J u d e c ă t o r i a M i z i l, prin care s-a desfăcut căsătoria părţilor , s-a dispus ca reclamanta să poarte în viitor numele avut anterior căsătoriei, s-a încredinţat acesteia spre creştere şi educare minorul B E , născut la 28 iulie 2005 şi a fost obligat pârâtul la plata unei pensii lunare de întreţinere pentru minor, în sumă de 120 lei, a declarat apel pârâtul , care , la data de 10 iunie 2009 a depus la dosar o cerere prin care a solicitat T r i b u n a l u l u i P r a h o v a, acordarea unui nou termen pentru a-şi angaja apărător, pentru că până la acel moment a avut probleme de sănătate în familie În conformitate cu prevederile art 156 pct 1 Cod pr civilă instanţa va putea da un singur termen pentru lipsă de apărare temeinic motivat Faţă de aceste dispoziţii legale se constată că instanţa nu este obligată să acorde termen la cererea părţii, ci poate face acest lucru dacă cererea este temeinic motivată În speţă , tribunalul a constatat că cererea nu este temeinic motivată , că nu se impune admiterea ei întrucât recurentul primise citaţia din data de 8 aprilie 2009, pentru termenul din 11 iunie 2009 , apreciind un interval de timp suficient pentru angajarea unui apărător Prin respingerea cererii pentru lipsă de apărare nu înseamnă că instanţa de apel a încălcat dreptul la apărare al recurentului, el fiind cel care nu a fost diligent ca într-o perioadă de două luni să întreprindă demersurile necesare pentru a-şi angaja un apărător, fiind cunoscut că drepturile procesuale trebuie exercitate cu bună credinţă şi nu cu rea credinţă, numai în scopul tergiversării soluţionării unui proces, astfel că şi susţinerea conform a fost lipsit de beneficiul căii de atac a apelului este neîntemeiată Cât priveşte cererea recurentului de a i se încredinţa minorul spre creştere şi educare fără obligarea intimatei la plata pensiei de întreţinere, urmează a se reţine că este doar o dorinţă a acestuia , pe care a manifestat-o încă din faţa instanţei de fond, neformulând critici pe acest aspect împotriva hotărârilor pronunţate anterior Actul nou depus de recurent în recurs, constând într-o declaraţie autentică dată de numitul T O , care este o probă extrajudiciară , în sensul că ar fi întreţinut relaţii intime cu intimata , nu constituie o probă care să ducă la modificarea măsurii dispusă de instanţă, care a avut în vedere interesul copilului atunci când l-a încredinţat spre creştere şi educare mamei , pentru că o femeie chiar dacă s-ar dovedi a fi imorală , poate fi un foarte bun părinte Pentru considerentele arătate, recursul de faţă este nefundat, urmând a fi respins ca atare , nefiind incidente în cauză prevederile art 304 Cod pr civilă PENTRU ACESTE MOTIVE ÎN NUMELE LEGII D E C I D E : Respinge ca nefondat, recursul declarat de pârâtul P O , domiciliat în M,( ), judeţul P, împotriva deciziei civile nr 461/15 iunie 2009 pronunţată de T r i b u n a l u l P r a h o v a, în contradictoriu cu reclamanta P M F , domiciliată în comuna E , sat E , nr 7, judeţul P şi autorităţile tutelare CONSILIUL LOCAL E , CONSILIUL LOCAL M Irevocabilă Pronunţată în şedinţă publică, azi , 3 noiembrie 2009 Preşedinte, Judecători, ( ) ( ) ( ) ( ) ( ) ( ) Grefier, ( ) ( ) E Red EM/BA 6 ex /4 11 2009 d f( ) Jud M j f B E d a( ) Trib P j a ( ) H I D R Operator de date cu caracter personal Notificare nr 3120 